চন্দ্ৰৰ পোহৰ

চন্দ্ৰৰ পোহৰ () বা জোনাক বা জ্যোৎস্না হʼল মূলতঃ চন্দ্ৰৰ পৃষ্ঠত বাধা প্ৰাপ্ত হৈ প্ৰতিফলিত হোৱা সূৰ্যৰ পোহৰ। চন্দ্ৰৰ পোহৰৰ অধিকাংশই সূৰ্যৰ পৰা প্ৰতিফলিত হোৱা পোহৰ আৰু সামান্য অংশহে পৃথিৱীৰ পৰা প্ৰতিফলিত হোৱা পোহৰ।।

 ইতিহাস 
প্ৰাচীন গ্ৰীক দাৰ্শনিক এনাক্সাগোৰাছে জানিছিল যে "সূৰ্য্যই চন্দ্ৰক ইয়াৰ উজ্জ্বলতা প্ৰদান কৰে"।Fragment in Plutarch De facie in orbe lunae, 929b, as quoted in "The Riverside Dictionary of Biography" (2005), p. 23

 আলোকসজ্জা 
চন্দ্ৰকলাৰ আকাৰৰ ওপৰত চন্দ্ৰৰ পোহৰৰ তীব্ৰতা ব্যাপকভাৱে নিৰ্ভৰ কৰে। আকৌ পূৰ্ণ চন্দ্ৰও অৱস্থাভেদে সাধাৰণত ০.০৫–০.১ লাক্স দীপন উজ্জ্বলতা প্ৰদৰ্শন কৰে। পৃথিৱীৰ পৰা চন্দ্ৰৰ নিকটতম অৱস্থানৰ সমীপত (ছুপাৰমুনৰ ক্ষেত্ৰত) সৰ্বোচ্চ অৱস্থানৰ সময়ত পৃথিৱীৰ ক্ৰান্তীয় অঞ্চলত চন্দ্ৰৰ পোহৰৰ দীপন ০.৩২ লাক্স পৰ্যন্ত হʼব পাৰে। পৃথিৱীৰ পৰা পূৰ্ণ চন্দ্ৰৰ আপাত পৰিমাণ সূৰ্যৰ তুলনাত মাত্ৰ প্ৰায় ৷[ উদ্ধৃতিৰ প্ৰয়োজন ]

পাৰ্কিঞ্জি প্ৰভাৱৰ বাবে চন্দ্ৰৰ পোহৰ, বিশেষকৈ পূৰ্ণিমাৰ পোহৰ অধিকাংশ কৃত্ৰিম পোহৰ উৎসৰ তুলনাত খালি চকুৰে চালে অলপ নীলা যেন লাগে। কিন্তু চন্দ্ৰৰ পোহৰ ঠিক নীলাও নয়। আনকি ইয়াৰ পোহৰক প্ৰায়ে "ৰূপালী" বুলি বৰ্ণনা কৰা হʼলেও, চন্দ্ৰৰ পোহৰৰ কোনো ৰূপালী বৈশিষ্ট্য নাই।

চন্দ্ৰৰ প্ৰতিফলন অনুপাত হৈছে মাত্ৰ ০.১৩৬। অৰ্থাৎ আপতিত সূৰ্যৰ পোহৰৰ মাত্ৰ ১৩.৬% চন্দ্ৰপৃষ্ঠৰ পৰা প্ৰতিফলিত হয়। পৃথিৱী পৃষ্ঠলৈ আহি পাওঁতে চন্দ্ৰৰ পোহৰৰ প্ৰায় ১.২৬ ছেকেণ্ড সময় লাগে। পৃথিৱীৰ বায়ুমণ্ডলৰ বিভিন্ন কণিকাত চন্দ্ৰৰ পোহৰ বিচ্ছুৰিত হৈ ৰাতিৰ আকাশৰ উজ্জ্বলতা বৃদ্ধি কৰে। ফলত অনুজ্জ্বল তৰা আৰু প্ৰেক্ষাপটৰ আকাশৰ মাজত দৰ্শন তুলনা হ্ৰাস পায়। সেইবাবে জ্যোতিৰ্বিদসকলে পূৰ্ণিমাৰ সময়ত মহাকাশ পৰ্যবেক্ষণ নকৰে।

 চিত্ৰ বীথিকা 

 লোকসাহিত্য 
লোকসাহিত্যত, কেতিয়াবা পূৰ্ণচন্দ্ৰ বা পূৰ্ণিমাৰ নেতিবাচক উপস্থাপন কৰা হয়। উদাহৰণস্বৰূপে, কোনো কোনো লোককাহিনী অনুসৰি বিশেষ পূৰ্ণিমাৰ ৰাতি পূৰ্ণচন্দ্ৰৰ তলত শুলে মানুহ ৱেৰৱল্ফ (Werewolf)লৈ ৰূপান্তৰিত হয়। লোকধাৰণা অনুসৰি, চন্দ্ৰৰ পোহৰে চন্দ্ৰগ্ৰস্ত ব্যক্তিসকলৰ মাজত বেয়া লক্ষণ প্ৰকাশ ঘটায় আৰু চন্দ্ৰৰ পোহৰত শুই থকাৰ ফলত কোনো ব্যক্তি অন্ধ বা পাগল হৈ যায়।''A Dictionary of English Folklore'', Oxford University Press, 2000 ক্ৰান্তীয় অঞ্চলত এসময়ত ধাৰণা কৰা হৈছিল যে চন্দ্ৰৰ পোহৰত শুই থকাৰ ফলত কুকুৰীকণা (আচলতে, ভিটামিন এ-ৰ অভাৱত হয়) ৰোগ হয়।

"চন্দ্ৰ অন্ধতা" হৈছে ঘোঁৰাৰ পুনৰাবৃত্তিমূলক ইউভেইটিছৰ এটা নাম। চন্দ্ৰৰ পোহৰক এতিয়া কাৰণ বুলি ভবা নহয়।

ষোড়শ শতিকাত, চন্দ্ৰদুগ্ধ নামৰ গুহাত পোৱা এবিধ কোমল বগা চূণশিলৰ বৰষুণ, চন্দ্ৰৰ ৰশ্মিৰ ফলত হোৱা বুলি ভবা হৈছিল।

চেলেন’প্লেক্সিয়া আছিল চন্দ্ৰৰ ৰশ্মিৰ ফলত হোৱা কল্পিত চিকিৎসাজনিত অৱস্থা।''Lippincott's Medical dictionary'' (Lippincott, 1906), p. 920.

 কলা 
২০০৮ চনত কেটি পেটাৰছনে লাইট বাল্ব টু চিমুলেট মুনলাইট নামৰ এখন শিল্পকৰ্ম প্ৰস্তুত কৰে। ইয়াত ২৮৯টা লাইটবাল্ব আৱৰণেৰে গঠিত যাতে পূৰ্ণিমা চন্দ্ৰৰ পোহৰৰ দৰে বৰ্ণালী উৎপন্ন হয়।

 লগতে চাওক 

 এয়াৰগ্লো
 দিবালোক
 বিক্ষিপ্ত প্ৰতিফলন
 পৃথিৱীৰ পোহৰ (জ্যোতিৰ্বিজ্ঞান)
 চন্দ্ৰৰ প্ৰভাৱ
 স্কোট’বায়’লজী
 ষ্টাৰলাইট
 চিত্ৰকলাত নিশা (পশ্চিমীয়া শিল্প)
 চিত্ৰকলাত নিশা (পূৰ্বৰ শিল্প)

 তথ্য উৎস 

 বাহ্যিক সংযোগ 

 Phases of the Moon  at USNO
 Strange Moonlight at Science@NASA
 Moonlight Brightness at LunarLight Photography

শ্ৰেণী:পোহৰ